**Kərimov Vaqif Həsən oğlu (Vaqif Kərim)** — şair-publisist

Həyat və yaradıcılığı
---------------------

Vaqif Kərim 1966-cı ildə Qərbi Azərbaycanın Göyçə mahalının Ardanış kəndində dünyaya gəlib. 1983-cü ildə orta məktəbi əla qiymətlərlə bitirib və həmin il Azərbaycan İnşaat Mühəndisləri İnstituna qəbul olub. Lakin 2-cü kursu bitirdikdən sonra təhsilini davam etdirməyib. Uzaq Şərqdə iki il əsgəri xidmət keçib. 1988-ci ildə Bakı Dövlət Universitetinin Hüquq fakültəsinə qəbul olub və 1993-cü ildə universiteti bitirib. Müxtəlif idarə, müəssisə və təşkilatlarda hüquqşünas vəzifəsində işləmişdir. 1992-1993-cü illərdə "525-ci qəzet" də müxbir, 1996-2003-cü illərdə Azərbaycan Respublikası Milli Məclisi Aparatında baş məsləhətçi, 2005-2006-cı illərdə isə "Öndər" qəzetində baş redaktor vəzifələrində çalışıb. Azərbaycan Beynəlxalq və Qərb Universitetlərində pedaqoji fəaliyyət göstərib. Hazırda özəl sektorda çalışır. 

Müxtəlif janrlarda yazdığı əsərləri mövzu müxtəlifliyi ilə fərqlənir. Vətən və millət sevgisi, cəmiyyətdə baş verən ictimai-siyasi proseslər,ümumbəşəri dəyərlər şeirlərinin əsas mövzusunu təşkil edir. Bir neçə iri həcmli poemanın və bir avtobioqrafik romanın, eləcə də Qafqazda erməni siyasətinə və Azərbaycan tarixinin müxtəlif istiqamətlərinə, o cümlədən Göyçə mahalının tarixinə və bu ərazidəki toponimlərə aid tədqiqatları əks etdirən yazıların və publisistik məqalələrin müəllifidir. Altay ədəbiyyatı təmsilçilərinin əsərlərini dilimizə tərcümə etməklə məşğuldur və bununla bağlı kitabı nəşrə hazırlayır. Bir çox şeirləri aşıqlar tərəfindən ifa olunub və dinləyici rəğbəti qazanıb. Türkdilli xalqların ədəbiyyatından (xakas, buryat, tıva, altay, uyğur, qaraqalpaq, kumık, kabardin-balkar, qaraçay, başqırd, çuvaş ədəbiyyatından )şeirləri və Tıva yazıçısı Zoya Donqakın "Şamanın ruhu" povestini dilimizə tərcümə etmişdir və bu sahədə işlərini davam etdirir. Bir çox kitabların redaktorudur: İntiqam Şahbazoğlunun "Göyçədən gələn səs", Ələkbər Həsənlinin "Haqq nur salsa ürəyinə" , İbrahim Məmmədoğlunun "Ağlı-qaralı dünya" kitablarının redaktorudur. Şeirləri aşıqlar tərəfindən ifa edilir.

Kitabları
---------

* "Sənin xətrinə", Bakı-1999.
* "Qoşa zirvə", Bakı-2004.
* "Göyçə aşıq və şairlərinin yaradıcılığında aforizm və nəsihətlər", Bakı-2011.
* "Məni dərd yaşadır, dərd dolandırır", Bakı-2021.
* Güllə gözümə dəysin, Bakı-2021.
* "Ötən illər, itən illər...", Bakı-2022.
* Saflıq və fədakarlıq simvolu, Bakı-2023.
* İllər yarpaq kimidir, Bakı-2023

* "Göyçə mahalının Ardanış kəndi" (həmmüəllif). Bakı-2010.
* "Azərbaycan Respublikası qanunvericiliyində güzəşt və imtiyazlar", Bakı- 1998, (tərtibçi)
* "Azərbaycan Respublikasında Gender bərabərliyi, Bakı -1999, (tərtibçi)
* "Azərbaycan Respublikasının Səhiyyə qanunvericiliyi Toplusu, Bakı- 2000 ,(tərtibçi)

Haqqında yazılanlar
-------------------

* "Əsas məslə məhəbbətin ülviliyindədir", İltifat Mirzəbəyli, "Xalq qəzeti" (2007-ci il, 7 may),
* "Bir nəslin tarixcəsi" kitabı (A. Dəmirçioğlu, Bakı-2009),
* "Sibirə getmə, şair" , Natiq Sultanoğlu, "Qoşa zirvə" qəzeti (2011-ci il, sentyabr),
* "Sərbəst qəzet" (2013-cü il),
* "Zəngəzurun səsi" qəzeti (2013-cü il),
* "**Vaqif Kərimin şeirlərində baş obraz milli ruhu ilə diqqət çəkən insanlardır", Hikmət Məlikzadə;**
* **"Oxucu zövqünü oxşayan şeirlər", Nizami Elyanar;**
* 
* Vətənpərvərlik mğvzusu Vaqif Kərim yaradıcılığında əsas xətdir", Lütviyyə Əsgərzadə;
* "Qürbətdə keçən ömür zillətli olar", Vüqar Avdısoy.

İstinadlar
----------

Xarici keçidlər
---------------

* Ardanış Arxivləşdirilib 2013-08-11 at the Wayback Machine